ลิขิตรักสองนครา

ลิขิตรักสองนครา () เป็นละครโทรทัศน์จีนแนวจินตนิยม–จินตนิมิต ปี ค.ศ. 2024 ดัดแปลงจากเว็บโนเวลจีนเรื่อง Poisonous Pampered Mercenary Princess Consort (毒宠佣兵王妃) ละครโทรทัศน์เรื่องนี้กำกับโดยเฉิง หยวนไห่ (程源海) ซึ่งเป็นผู้กำกับละครเรื่องจอมนางเคียงบัลลังก์ เขียนบทโดยหวัง อวี่ ผู้เขียนบทภาพยนตร์เรื่อง Hi, Mom โดยมีจาง ฮั่น และจู้ ซวี่ตัน แสดงนำ ออกอากาศครั้งแรกบนเทนเซ็นต์ วิดีโอเมื่อวันที่ 30 สิงหาคม ค.ศ. 2024

 โครงเรื่อง 
ฮั่น จือชิง (จู้ ซฺวี่ตัน) ได้รับมอบหมายจากบริษัทชีวภาพให้ไปเก็บวัตถุไม่ทราบชนิดในพื้นที่ห่างไกล ฮั่นโชคร้ายเป็นลมหลังจากดึงมีดออกมาจากในถ้ำ หลังจากฟื้นคืนสติ ฮั่น จือชิงพบว่าตัวเองอยู่ในร่างของคนที่มีชื่อเดียวกันในเมืองโบราณแห่งหนึ่ง ฮั่น จือชิงในช่วงเวลานี้เป็นบุตรสาวของอัครมหาเสนาบดีแห่งราชวงศ์เทียนเฉว่และอนุภรรยา เธอพบว่าตัวเองเกี่ยวพันกับองค์ชายสี่ จวิน เป่ยเยว่ (จาง ฮั่น) ในการตามหาหนทางกลับสู่โลกปัจจุบันของตัวเอง

 อ้างอิง 

หมวดหมู่:ละครโทรทัศน์จีนในคริสต์ทศวรรษ 2020
หมวดหมู่:ละครโทรทัศน์แนวรักจีน
หมวดหมู่:ละครโทรทัศน์แนวรักแฟนตาซีจีน
หมวดหมู่:ละครโทรทัศน์จีนในปี พ.ศ. 2567
หมวดหมู่:ละครโทรทัศน์แนวกำลังภายในจีน
หมวดหมู่:ผลงานต้นฉบับของเทนเซ็นต์
หมวดหมู่:ละครโทรทัศน์ที่สร้างจากเว็บโนเวลจีน